**ELŐTERJESZTÉS**

**A Gazdasági és Jogi Bizottság 2023. január 23-i ülésére**

**Javaslat ingatlanokkal kapcsolatos döntések meghozatalára**

Vas Megyei Polgárőr Szervezetek Szövetsége, valamint a Magyar Labdarúgó Szövetség Vas Megyei Igazgatósága az ingatlan korábbi használati jogával rendelkező Vas Megyei Kormányhivatallal helyiséghasználati és üzemeltetési szerződést kötött az Önkormányzat tulajdonában álló szombathelyi 6021/A/8 hrsz.-ú, Petőfi Sándor u. 8. szám alatti található ingatlan meghatározott helyiségeire, amely magállapodás lejárt.

A Vas Megyei Polgárőr Szervezetek Szövetsége, valamint a Magyar Labdarúgó Szövetség Vas Megyei Igazgatósága azzal a megkereséssel fordult Önkormányzatunkhoz, hogy továbbra is igényt tartanának a szóban forgó ingatlanban történő elhelyezésükre ingyenes használati jogviszony keretében, a közüzemi költségek megfizetése mellett, az előterjesztés 1. sz. mellékletében jelöltek szerint.

A használat a szervezetek részéről az alábbiak szerint alakulna:

* a Vas Megyei Polgárőr Szervezetek Szövetsége a „Polgárőr” megjelöléssel feltüntetett helyiségeket használná (összesen 49,63 m2 alapterület),
* a Magyar Labdarúgó Szövetség Vas Megyei Igazgatósága az „MLSZ” megjelöléssel feltüntetett helyiségeket használná
* az alaprajzon „közös” megjelöléssel feltüntetett közlekedő és kiszolgáló helyiségeket a két szervezet közösen használná.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a polgári védelem, 15. pontja alapján a sport és ifjúsági ügyek.

Fentiek alapján javaslom a szombathelyi 6021/A/8 hrsz.-ú, Petőfi Sándor u. 8. szám alatti található ingatlan 1. sz. melléklet szerinti helyiségeinek ingyenes használatba adását a Vas Megyei Polgárőr Szervezetek Szövetsége, valamint a Magyar Labdarúgó Szövetség Vas Megyei Igazgatósága részére 2023. február 1. napjától 2023. július 31. napjáig terjedő határozott időtartamra a szervezetek alapdokumentumaiban meghatározott közfeladatok ellátásának, valamint működésének elősegítése céljából az alábbiak szerint:

* a Vas Megyei Polgárőr Szervezetek Szövetsége a „Polgárőr” megjelöléssel feltüntetett helyiségeket használja (összesen 49,63 m2 alapterület),
* a Magyar Labdarúgó Szövetség Vas Megyei Igazgatósága az „MLSZ” megjelöléssel feltüntetett helyiségeket használja,
* az alaprajzon „közös” megjelöléssel feltüntetett közlekedő és kiszolgáló helyiségeket a két szervezet közösen használja,
* a használattal felmerülő közüzemi és egyéb díjak megfizetése a szervezetek kötelezettsége.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b) pontja alapján 3 éves időtartamot meg nem haladó tartós ingyenes használatot engedélyezni a gazdasági ügyeket ellátó bizottság jogosult.

Kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2023. január 19.**

**/: Dr. Nemény András :/**

**Határozati javaslat**

**…./2023. (I. 23.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b) pontjában kapott felhatalmazás alapján a szombathelyi 6021/A/8 hrsz.-ú, Petőfi Sándor u. 8. szám alatti található ingatlan 1. sz. melléklet szerinti helyiségeinek ingyenes használatát engedélyezi a Vas Megyei Polgárőr Szervezetek Szövetsége, valamint a Magyar Labdarúgó Szövetség Vas Megyei Igazgatósága részére 2023. február 1. napjától 2023. július 31. napjáig terjedő határozott időtartamra a szervezetek alapdokumentumaiban meghatározott közfeladatok ellátásának, valamint működésének elősegítése céljából az alábbiak szerint:

* a Vas Megyei Polgárőr Szervezetek Szövetsége a „Polgárőr” megjelöléssel feltüntetett helyiségeket használja (összesen 49,63 m2 alapterület),
* a Magyar Labdarúgó Szövetség Vas Megyei Igazgatósága az „MLSZ” megjelöléssel feltüntetett helyiségeket használja,
* az alaprajzon „közös” megjelöléssel feltüntetett közlekedő és kiszolgáló helyiségeket a két szervezet közösen használja,
* a használattal felmerülő közüzemi és egyéb díjak megfizetése a szervezetek kötelezettsége.

A Bizottság felhatalmazza a kezelő SZOVA Nonprofit Zrt.-t, hogy a Vas Megyei Polgárőr Szervezetek Szövetségével, valamint a Magyar Labdarúgó Szövetség Vas Megyei Igazgatóságával az ingyenes használati megállapodásokat megkösse.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezetője)

**Határidő:** azonnal